**Ι Σ Τ Ο Ρ Ι Α Α΄ Γ Υ Μ Ν Α Σ Ι Ο Υ ( ΑΓ. ΣΤΥΠΑ)**

**ΕΠΑΝΑΛΗΠΤΙΚΕΣ ΑΣΚΗΣΕΙΣ ΣΤΑ ΚΕΦΑΛΑΙΑ:**

**ΚΥΚΛΑΔΙΚΟΣ- ΜΙΝΩΙΚΟΣ- ΜΥΚΗΝΑΙΚΟΣ ΠΟΛΙΤΙΣΜΟΣ**

**Α. Να βάλετε την ένδειξη ΣΩΣΤΟ ή ΛΑΘΟΣ στις παρακάτω προτάσεις:**

1. Κατά τη 2η χιλιετία π. Χ, οι οικισμοί των Κυκλάδων γίνονται μικροί με κτίρια απλά και μονόχωρα.

2. Οι Μινωίτες λάτρευαν τους θεούς τους σε μεγάλους λαμπρούς ναούς.

3. Οι θολωτοί τάφοι ήταν δημιούργημα των Μυκηναίων και αποτελούνταν από ένα διάδρομο και έναν κυκλικό θάλαμο που είχε μια θολωτή οροφή.

4. Τα ρυτά ήταν ειδώλια που παρίσταναν κυρίως γυναικείες μορφές.

5. Οι οικισμοί του Κυκλαδικού πολιτισμού είχαν μια κεντρική εξουσία.

6. Τα μυκηναικά ανάκτορα ήταν πολύ πιο σύνθετα, πολυτελή και επιβλητικά από τα μινωικά.

7. Οι Μυκηναίοι φαίνεται ότι λάτρευαν τους ίδιους θεούς με τους Μινωίτες.

8. Οι Μινωίτες διακρίθηκαν στην κατασκευή κοσμημάτων από χρυσό και ασήμι.

9. Τα καμαραικά αγγεία ήταν τα γνωστότερα αγγεία της Μινωικής Κρήτης και εξάγονταν σε πολλές περιοχές της Αν. Μεσογείου και στην Αίγυπτο.

10. Τα μαρμάρινα ειδώλια της Κυκλαδικής τέχνης απεικονίζουν κυρίως γυμνές γυναικείες μορφές.

**Β. Άσκηση αντιστοίχισης:**

1. Γραμμική Α΄ α. Κυκλαδικός πολιτισμός

2. Ανασκαφές Κνωσού β.Μυκηναική αρχιτεκτονική

3. Μαρμάρινα ειδώλια γ. Άρθουρ Έβανς

4. Κυκλώπεια τείχη δ. Μάικλ Βέντρις

5. Γραμμική Β΄ ε. Μυκηναίος ηγέτης

6. Άναξ στ. Μινωική Κρήτη

**Γ. Να βάλετε σε κύκλο το γράμμα που αντιστοιχεί στη σωστή απάντηση:**

1 Η εμφάνιση των πρώτων ανακτόρων στην Κρήτη τοποθετείται:

α. Στις αρχές της 3ης χιλιετίας π.Χ.

β. Γύρω στο 2000 π.Χ.

γ. Γύρω στο 1700 π. Χ.

δ. Γύρω στο 1450 π. Χ.

2. Τι από τα παραπάνω δε χαρακτηρίζει τα μινωικά ανάκτορα;

α. Μια ορθογώνια κεντρική αυλή

β. Οι πολλοί όροφοι

γ. Η ισχυρή οχύρωσή της

δ. Η διακόσμησή της με τοιχογραφίες

3. Μέσα στα μινωικά ανάκτορα:

α. Συγκεντρώνονταν η παραγωγή και τα εμπορεύματα της περιοχής

β. Τελούνταν διάφορες θρησκευτικές τελετές

γ. Κατασκευάζονταν έργα τέχνης

δ, Όλα τα παραπάνω

4. Η Μινωική Κρήτη:

α. Αρχικά χρησιμοποίησε μια γραφή που μοιάζει με τα ιερογλυφικά

β. Δε χρησιμοποίησε γραφή

γ. Χρησιμοποίησε μόνον τη Γραμμική Α΄γραφή

δ. Υιοθέτησε τη Γραμμική Α΄γραφή από το μυκηναικό πολιτισμό

5. Το ανάκτορο της Κνωσού:

α. Καταστράφηκε από σεισμό το 1450 π.Χ,

β. Δεν καταλήφθηκε ποτέ από τους Μυκηναίους

γ. Καταστράφηκε οριστικά το 1370 π. Χ.

δ. Ήταν το πρώτο μινωικό ανάκτορο που καταστράφηκε

6. Τους βασιλικούς ( λακκοειδείς) τάφους των Μυκηνών ανακάλυψε:

α. Ο Έβανς

β. Ο Σλήμαν

γ. Ο Τσάντγουικ

δ. Ο Βέντρις

7. Οι Μυκηναίοι χρησιμοποίησαν:

α την ιερογλυφική γραφή

β. τη Γραμμική Α

γ. τη Γραμμική Β΄

δ. τη σφηνοειδή γραφή

**Κ Α Λ Η Δ Υ Ν Α Μ Η!**

**Αγ. Στύπα**